Upsaliae Comitatus

Upsaliae Comitatus (Suecice: Uppsala län) est provincia administrativa Regni Sueciae, cum circiter 400 000 incolis (anno 2022)https://www.scb.se/hitta-statistik/statistik-efter-amne/befolkning/befolkningens-sammansattning/befolkningsstatistik/pong/tabell-och-diagram/folkmangd-och-befolkningsforandringar---helarsstatistik/folkmangd-i-riket-lan-och-kommuner-31-december-2022-och-befolkningsforandringar-2022/. Urbs maxima et caput provinciae est Upsaliahttps://www.ekonomifakta.se/regional-statistik/ditt-lan-i-siffror/uppsala/, Encopia est secundum oppidum maximum provinciae. Provincia in media Suecia sita atque ad oram Maris Baltici posita, historice pars regionis Uplandiae fuit.

 Historia 
Provincia Upsalia anno 1641 ex antiqua provincia Uplandiae condita est, cum Suecia regnum suum in provincias administrativas divisit. Prima autem provincia moderna, sub nomine Upplands län, iam in Instrumento Regiminis anno 1634 creata esthttps://sv.wikisource.org/wiki/Regeringsform_1634#23, quae fundamentum gubernationis regionalis hodiernae posuit. Haec mutatio partem amplioris reformationis regni Sueciae repraesentabat, quae divisionem regionalem ad gubernationem modernam accommodavit.

Geographia
Provincia Upsalia in Suecia media sita est. Area totalis provinciae, ab anno 2007 cum communi Hebiensi (Suecice: Heby kommun) adiecta est, circiter 8 200 chiliometra quadrata complectiturhttps://www.ekonomifakta.se/regional-statistik/ditt-lan-i-siffror/uppsala/. Ad orientem, provincia ad oram Maris Baltici pervenit, ubi litorales planae atque insulae minores reperiuntur. In parte occidentali provinciae, terra altior fit, et hic campi ac silvae boreales dominari solent.

Flumina multa per provinciam fluunt et lacus multi hic sunt; praecipua flumina sunt flumen Fyris (Suecice: Fyrisån), quod per urbem Upsaliam transit, et fluvius Dalecarliae (Suecice: Dalälven), qui septentrionem provinciae tangit. Lacus notabiles includunt lacum Melorum (Suecice: Mälaren) in parte meridionali provinciae et lacum Temnorum (Suecice: Tämnaren) in parte septentrionali.

Clima provinciae est temperatum continentale, cum hiemibus frigidis et aestatibus mitibushttps://www.klart.se/se/uppsala-l%C3%A4n/v%C3%A4der-uppsala/klimat/. Silvae coniferae, quae maiorem partem provinciae tegunt, signum peculiare huius regionis sunt. Praeterea, terra ad agriculturam utilis in planis occidentalibus et meridionalibus invenitur, ubi aratio et cultura frugum late exercentur. Circa 22% totius areae provinciae ad usum agriculturae destinaturhttps://www.scb.se/hitta-statistik/sverige-i-siffror/miljo/marken-i-sverige/.

Nexus externi

 Situs officialis 

Categoria:Provinciae Sueciae